cid:image001.jpg@01D2F3DB.23AFD900

Helhedsevaluering ved Social- og Sundhedsskolen Fredericia - Vejle - Horsens

Social- og Sundhedsassistentuddannelsen.

1. Formål med helhedsevaluering.

Formålet med helhedsevaluering er at støtte eleven til fastholdelse i uddannelsen og er som hovedregel forudgået af en handleplan og vejledning. Som udgangspunkt afholdes helhedsevalueringen som en samtale mellem eleven, ansættende myndighed, oplæringsstedet og skolen, repræsenteret ved uddannelsesvejlederen/kontaktlæreren. Oplæringsstedet deltager hvis helhedsevalueringen afholdes, mens eleven er i oplæringen. Til helhedsevalueringen drøftes elevforhold, som stiller krav om en samlet indsats. Da mødedeltagerne, er beslutningsdygtige vil beslutningerne, der træffes på mødet, straks kunne føre til handling med sigte på elevens muligheder for at gennemføre uddannelsen.

1. Årsager til afholdelse af helhedsevalueringen.

En helhedsevaluering afholdes når der er behov for at drøfte elevens uddannelsesplan jf. nedenstående:

• Eleven har behov for ekstra støtte til at udvikle faglige og personlige kompetencer.

• Eleven ved en skolevejledning ikke har opnået et acceptabelt niveau efter en skoleperiode.

• Eleven ikke består grundfag, obligatoriske uddannelsesspecifikke fag og afsluttende prøve. Her skal ansættende myndighed orienteres om påtænkt handling fra skolens side.

• Eleven ikke består sin oplæring.

• Eleven har flere eller længerevarende sygeperioder.

• Eleven ikke efterlever ordensreglerne på Social- og Sundhedsskolen Fredericia -Vejle- Horsens.

**Helhedsevalueringen foregår inden for rammerne af den aktuelle erhvervsskolelovgivning. Der skal inden for elevens prøvetid tages højde for høringsfristen.**

2.1 Kriterier for indkaldelse til helhedsevaluering.

Oplæringsstedet og/eller ansættende myndighed **skal** aftale med skolen ved følgende:

* Eleven viser tegn på ikke at kunne udvikle de nødvendige faglige kompetencer midt i oplæringsperioden
* Eleven viser tegn på ikke at kunne udvikle de nødvendige personlige kompetencer midt i oplæringsperioden
* Eleven har meget fravær i oplæringen, og vil få problemener med at nå målene for oplæringsperioden.
* Eleven misligholder sin uddannelsesaftale
* Eleven får bedømmelsen ikke godkendt i en oplæringsperiode.

Skolen **skal** indkalde eleven og som minimum orientere ansættende myndighed, der kan deltage ved behov, når

* Eleven viser tegn på ikke at kunne udvikle de nødvendige personlige kompetencer midt i skoleperioden.
* Det formodes midt i skoleperioden, at eleven vil få karakteren 00 eller derunder ved skolevejledning og afsluttende standpunktsbedømmelse i et eller flere grundfag.
* Det formodes midt i skoleperioden, at eleven vil få karakteren 00 eller derunder ved skolevejledning og afsluttende standpunktsbedømmelse i et eller flere uddannelsesspecifikke.
* Eleven har fået karakteren 00 eller derunder ved en skolevejledning og afsluttende standpunktsbedømmelse i et eller flere fag grundfag eller obligatoriske uddannelsesspecifikke fag
* Eleven har fået karakteren 00 eller derunder i et grundfag ved prøve
* Eleven har fået karakteren 00 eller derunder i et obligatorisk uddannelsesspecifik fag.
* Eleven har fået 00 eller derunder ved afsluttende prøve.
* Eleven har overtrådt skolens ordensregler – herunder regler for fravær
* Eleven **kan** indkaldes til helhedsevaluering ved ikke bestået valgfri uddannelsesspecifikke fag eller ikke gennemført valgfag.

**Der er mødepligt til en helhedsevaluering.**

1. Rammer for gennemførelse af helhedsevalueringen**.**

3.1 Indkaldelse.

Aftale/Indkaldelse til helhedsevaluering skal ske i samråd med uddannelsesvejlederen på skolen. Forud for indkaldelsen er uddannelsesvejlederen ansvarlig for at kontakte eleven om årsagen til indkaldelsen

• Uddannelsesvejlederen sender indkaldelsen til elevens E- boks, ansættende myndighed, oplæringsstedet og kontaktlæreren.

• Oplæringen og skolen afklarer hver for sig, hvem der deltager.

• Hvis eleven er under 18 år, skal forældremyndighedsindehaveren deltage eller aktivt afstå fra at deltage.

3.2 I indkaldelsen skal angives følgende.

* Årsagen til afholdelsen af helhedsevalueringen
* Hvor mødet afholdes, som hovedregel på skolen
* Hvornår mødet afholdes (dato og tidspunkt)
* Hvem der deltager fra skole, oplæringen og ansættende myndighed.
* Eleven opfordres til at tage bisidder med. Det kan være en fra en faglig organisation, en ven eller et familiemedlem.
* Eleven har mødepligt

3.3 Forberedelse til en helhedsevaluering.

Forud for helhedsevalueringen udfærdiger kontaktlærer og/ eller oplæringsvejleder en kort skriftlig redegørelse over elevens læringsforløb ud fra handleplanen, som skal medbringes og vedlægges referatet.

3.4 Gennemførelsen af helhedsevalueringen.

Skolens uddannelsesvejleder, er mødeleder og referent.

Helhedsevalueringen indledes med en præcisering af årsagen til at denne skal afholdes samt en beskrivelse af rammerne for afvikling af denne.

Dernæst består helhedsevalueringen af følgende dele:

1. En beskrivelse af problemstillingerne omkring elevens uddannelse set ud fra

* Elevens perspektiv
* Oplæringens perspektiv
* Skolens perspektiv

2. Konklusion og aftaler der indeholder:

* En sammenfatning af elevens uddannelsesmæssige udfordringer for slutteligt at kunne konkludere, hvorledes eleven skal arbejde fremadrettet for at kunne nå uddannelsens mål. Stillingtagen til ændring i uddannelsesaftalen (forlængelse – ophør)
* Ved behov, aftale tid for opfølgning på helhedsevalueringen.

4. Referat.

* Skolens uddannelsesvejleder er referent, og referatet skrives under mødet i referatskabelon.
* Referatet udfærdiges under mødet som et beslutningsreferat, og dette læses op og godkendes på mødet. Referatet sendes i E boks til eleven. Herudover sendes referatet til ansættende myndighed.

Godkendt på LUU den 13. December 2024.